CELEX: 62015CN0601
Language: fi
Date: 2015-11-17 00:00:00
Title: Asia C-601/15: Ennakkoratkaisupyyntö, jonka Raad van State (Alankomaat) on esittänyt 17.11.2015 – J. N., muuna osapuolena Staatssecretaris van Justitie en Veiligheid

1.2.2016   
            
            
               FI
            
            
               Euroopan unionin virallinen lehti
            
            
               C 38/34
            
         Ennakkoratkaisupyyntö, jonka Raad van State (Alankomaat) on esittänyt 17.11.2015 – J. N., muuna osapuolena Staatssecretaris van Justitie en Veiligheid
   (Asia C-601/15)
   (2016/C 038/47)
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Raad van State
   
      Pääasian asianosaiset
   
   
      Valittaja: J. N.
   
      Muu osapuoli: Staatssecretaris van Justitie en Veiligheid
   
      Ennakkoratkaisukysymykset
   
   Onko kansainvälistä suojelua hakevien henkilöiden vastaanottoa jäsenvaltioissa koskevista vaatimuksista 26.6.2013 annetun Euroopan parlamentin ja neuvoston direktiivin 2013/33/EU (EUVL 2013, L 180) 8 artiklan 3 kohdan e alakohta pätevä Euroopan unionin perusoikeuskirjan (EUVL 2007, C 303/01) 6 artiklan valossa:
   
               1)
            
            
               tilanteessa, jossa kolmannen maan kansalainen on otettu kyseisen direktiivin 8 artiklan 3 kohdan e alakohdan nojalla säilöön ja hänellä on kansainvälisen suojelun myöntämistä tai poistamista koskevista yhteisistä menettelyistä 26.6.2013 annetun Euroopan parlamentin ja neuvoston direktiivin 2013/32/EU (EUVL 2013, L 180) 9 artiklan nojalla oikeus jäädä jäsenvaltioon siihen asti, kunnes hänen turvapaikkahakemuksestaan on tehty päätös ensimmäisen asteen käsittelyssä, ja
            
         
               2)
            
            
               kun otetaan huomioon perusoikeuskirjan selitys (EUVL 2007, C 303/02), jonka mukaan rajoitukset, jotka 6 artiklan mukaisiin oikeuksiin laillisesti voidaan tehdä, eivät voi ylittää ihmisoikeussopimuksen 5 artiklan 1 kappaleen f kohdassa sallittuja rajoituksia, sekä viimeksi mainittua määräystä koskeva Euroopan ihmisoikeustuomioistuimen tulkinta, joka sisältyy muun muassa asiassa 62116/12, Nabil ym. v. Unkari, 22.9.2015 annettuun tuomioon ja jonka mukaan turvapaikanhakijan säilöönotto on edellä mainitun 5 artiklan 1 kappaleen f kohdan vastaista, jos kyseistä säilöönottoa ei ole määrätty maastapoistamista varten?